S-630/2015

Ár 2015, mánudaginn 9. nóvember, er á dómþingi Héraðsdóms Reykjavíkur, sem háð er í Dómhúsinu við Lækjartorg af P-kk-þgf G-kk-þgf héraðsdómara, kveðinn upp dómur í sakamálinu nr. 630/2015: Ákæruvaldið (H-kk-nf R. G-kk-nf fulltrúi) gegn S-kk-þgf Ó-kk-þgf G-kk-þgf, sem tekið var til dóms í sama þinghaldi.

Málið er höfðað með ákæru lögreglustjórans á höfuðborgarsvæðinu, dagsettri 20. október sl. á hendur ákærða, S-kk-þgf Ó-kk-þgf G-kk-þgf, kt. [...], Leifsgötu 28, Reykjavík, „fyrir eftirtalin brot:

I.

Gripdeild, með því að hafa aðfaranótt fimmtudagsins 7. ágúst 2014, í verslun N1 við Hringbraut í Reykjavík, drukkið gosflösku inni í versluninni að verðmæti kr. 209 og gengið út úr versluninni án þess að greiða fyrir.

(M. 007-2014-45839)

Telst brot þetta varða við 245. gr. almennra hegningarlaga nr. 19/1940.

II.

Þjófnaði:

1. Föstudaginn 15. ágúst 2014 í verslun Vínbúðarinnar við Austurstræti 10a í Reykjavík, stolið áfengisflösku að verðmæti kr. 5.999.

(M. 007-2014-47499)

2. Mánudaginn 1. september 2014 í verslun 10-11 við Seljaveg í Reykjavík, stolið matvöru samtals að verðmæti kr. 2.034.

(M. 007-2014-51256)

3. Mánudaginn 16. febrúar 2015 í verslun Vínbúðarinnar í Kringlunni í Reykjavík, stolið áfengisflösku að verðmæti kr. 6.599.

(M. 007-2015-15549)

4. Þriðjudaginn 17. febrúar 2015 í verslun Vínbúðarinnar í Borgartúni í Reykjavík, stolið áfengisflösku að verðmæti kr. 6.750.

(M. 007-2015-15546)

5. Föstudaginn 20. febrúar 2015 í verslun Vínbúðarinnar í Kringlunni í Reykjavík, stolið áfengisflösku að verðmæti kr. 6.750.

(M. 007-2015-9325)

6. Föstudaginn 20. febrúar 2015 í verslun Vínbúðarinnar í Skeifunni í Reykjavík, stolið áfengisflösku að verðmæti kr. 5.599.

(M. 007-2015-15545)

7. Þriðjudaginn 24. febrúar 2015 í verslun Vínbúðarinnar í Stekkjarbakka í Reykjavík, stolið áfengisflösku að verðmæti kr. 3.799.

(M. 007-2015-12901)

8. Þriðjudaginn 24. febrúar 2015 í verslun Vínbúðarinnar í Skeifunni í Reykjavík, stolið áfengisflösku að verðmæti kr. 3.651.

(M. 007-2015-15544)

9. Miðvikudaginn 25. febrúar 2015 í verslun Vínbúðarinnar á Eiðistorgi á Seltjarnarnesi, stolið áfengisflösku að verðmæti kr. 6.999.

(M. 007-2015-12897)

10. Fimmtudaginn 26. febrúar 2015 í verslun Vínbúðarinnar í Skeifunni í Reykjavík, stolið áfengisflösku að verðmæti kr. 5.699.

(M. 007-2015-12907)

11. Miðvikudaginn 18. mars 2015 í verslun Vínbúðarinnar Heiðrúnu við Stuðlaháls í Reykjavík, stolið áfengisflösku að verðmæti kr. 3.799.

(M. 007-2015-17239)

12. Laugardaginn 4. apríl 2015 í verslun Vínbúðarinnar í Smáralind í Kópavogi, stolið áfengisflösku að verðmæti kr. 3.799.

(M. 007-2015-24289)

13. Fimmtudaginn 9. júlí 2015 á veitingastaðnum Hressingarskálanum við Austurstræti í Reykjavík, stolið áfengisflösku að óþekktu verðmæti.

(M. 007-2015-39657)

14. Miðvikudaginn 15. júlí 2015 á veitingastaðnum Slippbarnum við Mýrargötu í Reykjavík, stolið áfengisflösku að óþekktu verðmæti.

(M. 007-2015-40609)

Teljast brot þessi varða við 1. mgr. 244. gr. almennra hegningarlaga nr. 19/1940.

III.

Fíkniefnalagabrot, með því að hafa á sama tíma og í ákærulið 5 í II. kafla ákæru greinir, haft í vörslum sínum 0,03 g af maríhúana, sem lögregla fann við leit á ákærða.

(M. 007-2015-9325)

Telst brot þetta varða við 2. gr., sbr. 5. og 6. gr. laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Þess er krafist að ákærði verði dæmdur til refsingar og til greiðslu alls sakarkostnaðar, og jafnframt að framangreind fíkniefni, samtals 0,03 g af maríhúana, sem hald var lagt á, verði gerð upptæk samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.“

Málavextir

Ákærða hefur verið löglega birt ákæra og fyrirkall og hefur hann hvorki sótt þing né boðað forföll. Er málið nú dæmt með heimild í 1. mgr. 161. gr. laga um meðferð sakamála nr. 88/2008. Hefur ákærði orðið sekur um athæfi það sem greinir í ákærunni og réttilega er þar fært til refsiákvæða. Þykir refsing hans hæfilega ákveðin 4 mánaða fangelsi. Rétt er að fresta refsingu þessari og ákveða að hún falli niður að liðnum 3 árum frá dómsuppsögu að telja, haldi ákærði almenn skilorð 57. gr. almennra hegningarlaga nr. 19/1940.

Dæma ber ákærða til að sæta upptöku á 0,03 g af maríjúana.

Þá ber að dæma ákærða til að greiða 64.480 krónur í sakarkostnað.

DÓMSORÐ:

Ákærði, S-kk-nf Ó-kk-nf G-kk-nf sæti fangelsi í 4 mánuði. Refsingunni er frestað og fellur hún niður að liðnum 3 árum haldi ákærði almennt skilorð.

Ákærði sæti upptöku á 0,03 g af maríjúana.

Ákærði greiði 64.480 krónur í sakarkostnað.

P-kk-nf G-kk-nf.